Birdy (penyanyi)

Jasmine van den Bogaerde (lahir pada 15 Mei 1996) juga dikenali dengan nama pentas sebagai Birdy merupakan seorang pemuzik yang berasal dari Britain. Beliau telah memenangi pertandingan muzik di Open Mic UK pada tahun 2008, iaitu pada usia 12 tahun. Versi nyanyian beliau daripada penyanyi Bon Iver yang bertajuk “Skinny Love" telah dianggap sebagai satu kejayaan, apabila lagu tersebut menaiki puncak di dalam kategori 20 carta dari United Kingdom dan di beberapa wilayah Eropah yang lain. Album sulung beliau yang bertajuk Birdy telah dikeluarkan pada 7 November 2011.

 Biografi 
 Kehidupan Awal dan Kerjaya 
Birdy dilahirkan pada 15 Mei 1996 di Lymington, Hampshire. Ibunya merupakan seorang pemain piano konsert. Birdy belajar bermain piano pada usia tujuh tahun dan mula menulis muzik sendiri pada usia lapan tahun. Birdy kini sedang menuntut di Priestlands School di Lymington, sebuah sekolah negeri yang kecil yang pakar dalam seni persembahan dan visual. Beliau berkebolehan untuk menyanyi dan bermain piano. Bapa saudara beliau adalah seorang pelakon yang hebat iaitu Sir Dirk Bogarde. Beliau merupakan keturunan campuran Scotland, Inggeris, Belgium (Flemish) dan Belanda.

Pada tahun 2008, iaitu pada usia 12 tahun, Birdy telah memenangi pertandingan bakat UK Open Mic UK, dan kemudian pertandingan Live and Unsigned. Beliau telah memenangi kedua-dua kategori di bawah 18 tahun dan Hadiah Utama menyaingi 10,000 pesaing yang lain. Beliau menyanyikan lagu yang ditulis sendiri olehnya pada pertandingan yang bernama "So Be Free" di hadapan 2,000 orang.

 Single Pertama 
Selepas pertandingan, Birdy telah ditawarkan kontrak penerbitan dengan syarikat rakaman Good Soldier Songs Ltd oleh Christian Tattersfield, pengerusi Warner Bros. Records UK dan label 14th Floor Records. Sebelum ini, Christian telah menandatangani penyanyi/penulis lagu yang lain seperti David Gray. Pada tahun 2009, Birdy melakukan persembahan secara langsung dengan menggunakan piano untuk Pianothon BBC Radio 3 di London.

Pada Januari 2011, iaitu pada usia 14 tahun, Birdy mengeluarkan versi nyanyian semula oleh Bon Iver yang bertajuk "Skinny Love". Lagu ini menjadi hit pertama oleh beliau dan memasuki UK Singles Chart, berkedudukan ke-17. Single ini dipilih sebagai "Record of The Week" oleh DJ radio yang berasal dari UK iaitu Fearne Cotton. Akhirnya, ia dimasukkan ke senarai B dalam stesen BBC Radio 1 sebaik sahaja ia dikeluarkan pada bulan Mac 2011. Video muzik rasmi mengenai lagu ini telah diarahkan oleh Sophie Muller. Lagu ini juga dipaparkan di dalam rancangan The Vampire Diaries, episod "The Sun Also Rises" pada 5 Mei 2011. "Skinny Love" berkedudukan nombor 1 di Belanda.

Sejak itu, Birdy telah menyanyikan semula beberapa lagu, termasuk lagu "The A Team" oleh Ed Sheeran dan lagu "Shelter" oleh kumpulan The xx. Pada 19 Julai 2011, Birdy membuat persembahan di BBC Radio 1 melalui segmen Live Lounge. Pada sesi tersebut, beliau menyanyikan lagu "Shelter" dan "The A Team". Versi nyanyian semula oleh beliau yang bertajuk "Shelter" telah ditayangkan di dalam rancangan The Vampire Diaries, episod "The End of the Affair" pada 29 September 2011.

 Album Sulung 
Beliau telah mengeluarkan album sulung nyanyian semula telah dikeluarkan pada 7 November 2011. Album ini menduduki tempat ke-13 di UK, tempat ke-40 di Ireland dan 10 teratas di Belgium dan Belanda. Pada 21 Disember 2011, Birdy telah menerima Golden Single di 3FM semasa projek Serious Request di Belanda kerana menjual lebih daripada 25,000 salinan daripada album sulungnya. Seterusnya, beliau segera mendermakan albumnya untuk lelongan dalam talian. Sehari selepas itu, Birdy menerima Golden Single daripada Studio Brussel semasa Music for Life di Belgium untuk menjual lebih daripada 15,000 salinan daripada album sulungnya. Hasil lelongan tersebut telah berjaya dijual dengan harga € 1,980.

Pada bulan Mac 2012, Birdy adalah salah satu daripada artis yang menyumbang kepada runut bunyi filem The Hunger Games dengan single yang bertajuk "Just A Game".

Pada bulan Jun 2012, Birdy telah menyanyikan lagu "Learn Me Right" bersama Mumford & Sons untuk filem Pixar iaitu runut bunyi bagi Brave.

 Diskografi 
 Album Studio 
 Tajuk Album Butiran album Carta berkedudukan puncak Penghargaan UK AUS AUT BEL (VL) BEL (WA) CANhttp://jam.canoe.ca/Music/Charts/ALBUMS.html IRENL SCOPeak positions for albums on the Scottish Albums Chart:
 For Birdy: SWI UShttp://www.billboard.com/#/artist/birdy/chart-history/1752312 Birdy Album studio pertama
 Dikeluarkan pada: 7 November 2011 
 Label: Warner Music Group 13  29  25  1  6  33  40  1  18  24  62  UK: GoldCertified Awards Search. BPI
 NL: Gold . Gooddayz

 Single 
 Tahun Single Carta berkedudukan puncak Penghargaan AlbumUKAUShttp://www.ariacharts.com.au/pages/chartifacts.htmAUTBEL (VL)BEL (WA)IRENLSCOScottish Peak Positions:
 For Skinny Love: 
 For People Help The People: SWI2011 "Skinny Love"  17  85  15  3  4  35  1  17  54 BEL: GoldBirdy "Shelter"  50  —  —  —  —  —  —  —  — "People Help the People" 33  —  —  2  5  —  5  32  — 2012 "1901"  72  —  —  —  —  —  —  —  —"—" menandakan bahawa lagu itu tidak dikeluarkan di negara itu atau tidak termasuk di dalam carta.

 Pautan luar 





 Rujukan 

Kategori:Kelahiran 1996
Kategori:Orang hidup
Kategori:Penyanyi folk dari Britain
Kategori:Penyanyi perempuan dari Britain
Kategori:Penyanyi kanak-kanak dari Britain
Kategori:Orang dari Lymington
Kategori:Orang Britain dari keturunan Belanda
Kategori:Orang Britain dari keturunan Belgium